hu pl hu hu hu hu hu hu hu pl hu ro sv sv ro sv hu en en en en hu hu hu hu hu hu en de ru sv hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu en pl hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar az bg hbs_lat ca hbs_lat da de el eo es et eu fa fi fr lt he hbs_lat hy it ja ko lb lv ms nl nb pl pt ro ru hbs_lat en hbs_lat sv en tr fy ur uz vi zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 5.
Ugrás a navigációhoz Ugrás a kereséshez
Az itt található információk kizárólag tájékoztató jellegűek, nem minősülnek orvosi szakvéleménynek, nem pótolják az orvosi kivizsgálást és kezelést.
A cikk tartalmát a Wikipédia önkéntes szerkesztői alakítják ki, és bármikor módosulhat.
Heterokrómiás szemek: egyik barna, másik zöld színű
A Wikimédia Commons tartalmaz Heterokrómia témájú médiaállományokat.
A heterokrómia egy szemet érintő elváltozás, melynek jellemzője a különböző színű írisz ugyanazon egyed esetében. Az embernél és az állatoknál is előforduló jelenség legtöbb esetben örökletes, de betegség vagy sérülés eredményeképp is megjelenhet.[1][2]
3 Heterokrómiás híres emberek
A ritkának számító mutációnak több fajtája létezik. Teljes heterokrómia esetén az egyik írisz színe a másikétól különbözik. A részleges heterokrómia jellemzője, hogy az írisz egy részének színe eltér annak más részeitől, tehát egy szemben jelennek meg az eltérő színek.
A centrális heterokrómia esetében a két szín egyazon íriszen belül jelentkezik. A szem valódi színének ebben az esetben a külső szín számít.
A veleszületett heterokrómia autoszomális domináns öröklődésének ábrázolása
(Piros négyzet: érintett férfi; piros kör: érintett nő; Kék négyzet: vad típus férfi; kék kör: vad típus nő)
Az esetek többségében örökletes, de genetikai mozaicizmus vagy kimérizmus is okozhatja.[2] Ugyanakkor betegség és olyan sérülések is okozhatják, mint bevérzés, idegen test jelenléte, glaukóma vagy a kezelésére használatos gyógyszerek, a szemet érintő gyulladások, neurofibromatózis vagy Waardenburg-szindróma.
Bővebben: Heterokrómiás személyek listája
A teljes heterokrómia sokkal gyakrabban fordul elő az állatvilágban, ahol majdnem minden esetben kék színű az egyik szem. A kék szem egy olyan fehér folton belül található, amelynek okozója a bőr vagy a szőrzet melaninhiánya (leucizmus). A heterokrómia főleg macskákra jellemző (pl. török angóramacska, török van macska, Khao Manee macska, ritkábban japán csonkafarkú macska), az ilyen úgynevezett furcsa szemű macskák (angolul: odd-eyed cat) többnyire fehér szőrzetűek, és rendes szemszínük (narancs, sárga, zöld, rézszín) mellett egy kék szemük van. Kutyák esetében a teljes heterokrómia a szibériai husky, a Catahoula leopárdkutya és az ausztrál juhászkutya esetében tapasztalható. A lovaknál főleg a pinto színű fajtáknál jelentkezik a heterokrómia: egy barna, illetve egy fehér, szürke vagy kék szem figyelhető meg. A teheneknél és a vízibivalyoknál is előfordul ez a mutáció.[3] Waardenburg-szindrómás vadászgörények esetében is megfigyelték az elváltozást.
A részleges heterokrómia és részleges hipokrómia főleg merle szőrzetű kutyáknál észlelhető. Olyan fajták tartoznak ide, mint az ausztrál juhászkutya, a border collie, a shetlandi juhászkutya, a welsh corgi, a félhosszúszőrű pireneusi juhászkutya, a mudi, a beauce-i juhászkutya, a Catahoula leopárdkutya, a dunker, a német dog, a tacskó és a csivava. Nem merle szőrzetű kutyáknál (pl. szibériai husky) is előfordul ez a mutáció.
↑ Mitől lehet különböző színű két szemünk?. Horizont Magazin. [2015. szeptember 19-i dátummal az eredetiből archiválva]. (Hozzáférés: 2015. augusztus 13.) (magyarul)
↑ a b Imesch PD, Wallow IH, Albert DM (1997. február). „The color of the human eye: a review of morphologic correlates and of some conditions that affect iridial pigmentation throughout life.”. Surv Ophthalmol. 41 (Suppl 2.), 117–123. o. DOI:10.1016/S0039-6257(97)80018-5. PMID 9154287.   (angolul)
↑ Misk NA, Semieka MA, Fathy A (1998). „Heterochromia iridis in water buffaloes (Bubalus bubalis)”. Vet Ophthalmol. 1 (4), 195–201. o. DOI:10.1046/j.1463-5224.1998.00036.x. PMID 11397231.   (angolul)
Heterokrómia - egy gyönyörű mutáció Archiválva 2015. szeptember 23-i dátummal a Wayback Machine-ben (Sulinet) (magyarul)
Heterochromia Iridis a Mendeli öröklődés emberben adatbázisban (angolul)
A Wikimédia Commons tartalmaz Heterokrómia témájú médiaállományokat.
Mitől lehet különböző színű két szemünk? (Horizont Magazin) (magyarul)
A heterokrómia meghatározása a Medical Dictionary-ban (angolul)
Heterokrómiával kapcsolatos információk a MedlinePlus honlapján (angolul)
Fénykép egy ritka heterokrómiás esetről
Orvostudományi portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Heterokrómia&oldid=24549031”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 5., 17:53
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.